溫拿阿倫阿B最紅 其他3個會眼紅?
2024年04月22日 18:06
東網電視
更多新聞短片
由藝人黎芷珊主持的全新節目《芷珊約您》昨晚(21日)開播。芷珊這次將挑戰難度推出記錄式訪談節目,並廣邀在樂壇舉足輕重的7位代表人物/組合,貼身直擊7個不同風格的世界巡迴演唱會。
第一集由譚詠麟(阿倫)、鍾鎮濤(阿B)、陳友、彭健新及葉智強組合而成的溫拿樂隊打響頭炮做嘉賓,芷珊除了直擊五人在澳門的告別巡唱綵排及上台前的關鍵時刻外,還跟五子到吉隆坡見證他們連串告別巡場宣傳活動。溫拿屹立多年,最為人津津樂道的除了是一首又一首的名曲外,還有五人的兄弟情。
五子之中,由於阿倫及阿B較受歡迎,二人在溫拿出道不久已獲各方邀請作單飛發展,為了顧及其餘三位好兄弟而一直未有行動,陳友接受芷珊單對單訪問時便娓娓道來溫拿為何在1978年時決定嘗試各自發展,陳友說:「嗰兩個靚仔小鮮肉好多人搵佢哋獨立發展嘛,咁你走咗隊band點呢?我覺得佢哋有難處嘅,咁我哋三個(陳友、健仔及智強)咪商量話不如停吓,各有各做啲嘢先啦,幾年後睇吓係咪再聚埋啦,唔通三十歲仲彈結他咩,係咪應該搵啲自己各自嘅事業呢?大家好兄弟,有啲嘢唔好等佢講,大家明吖嘛。」
芷珊再追問陳友見到同隊有其他隊員更受歡迎會否感到唏噓時,陳友說:「睇你執咗咩籌,咁你執咗支打鼓籌,你咪認住支打鼓籌。唱歌嘅係front man,一定要有咁嘅條件,就係睇起上嚟好舒服、可以吸引到萬千擁躉嘅。自己要問番自己有冇呢啲條件先?我覺得我後生嗰時就冇(呢啲條件)嘅。」芷珊還追問了阿倫與阿B的樂迷會否不和,對此阿倫即收起一貫的頑皮嚴肅謂:「我哋會教導佢哋,我哋係一隊band嚟,鍾意我要愛屋及烏。」阿B則謂:「跟咗好多年嘅fans,就冇分鍾意邊個邊個喇。」
無所不談的五子,提到阿B於2002年面對經濟難關時,阿倫坦言當時其餘四子都想盡辦法想幫阿B渡過難關:「我哋成班有諗過不如我哋開演唱會同佢搞掂佢啦,但阿B就話唔使。」阿B在旁即接着說:「發生咗事情就面對啦,佢哋係好有心想幫我呢件事,但我自己嘅事應該自己承擔,就算係幫我,都冇理由佢哋咁辛苦嚟幫我。」